| *Fukomys damarensis* |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Rodentia |
| Familia: | Bathyergidae |
| Xénero: | '**Fukomys'** |
| Especie: | ''***F. damarensis''*** |

 |
| Sinonimia |
| *Cryptomys damarensis* |

A **rata toupa peluda**, **rata toupeira damarense** ou **rata toupa de Damara** (***Fukomys damarensis***, Sin.: *Cryptomys damarensis*), tamén abreviado ás veces ***DMR*** polas súas siglas en inglés, é unha especie de mamífero roedor da familia Bathyergidae. Esta rata toupa vive en túneles de Angola e Namibia. Xunto coa rata toupeira espida, é un dos dous únicos mamíferos eusociais coñecidos, caracterizados por unha estrutura social complexa na cal só uns poucos individuos se reproducen e o resto da colonia desempeña funcións de coidado ou traballo.

A especie foi descrita por primeira vez en 1838 polo naturalista irlandés William Ogilby.

Descrición
----------

A **rata toupa damarense** ten ollos pequenos, aínda que son cegos. Teñen patas pequenas, que se usan para empurrar os seus corpos a través dos tobos e túneles, e orellas debaixo da pel. As súas fosas nasais son pequenas e pódense obstruír ao escavar nos seus extensos sistemas de túneles.

Alimentación e estilo de vida
-----------------------------

Boa parte da flora das rexións secas de Angola e Namibia, para sobreviviren, manteñen a maioría dos seus nutrientes nas raíces subterráneas. Estas son as raíces nas que as ***F.* *damarensis*** buscan o seu sustento, aínda que son moi escasas, polo que estes roedores poden camiñar durante quilómetros para atopalas; son capaces de dispersarse por longas distancias que superan os 4km, o que indica unha gran adaptabilidade e capacidade de exploración​. Usan os seus dentes dianteiros para roer o chan e crear novos túneles. 

Cando unha destas ratas toupa atopa unha raíz, pica nela e come só unha parte dela para que a planta non morra. Isto permítelle volver máis tarde, nas estacións secas. 

Ademais, estudos sobre o comportamento no interior dos seus túneles revelan accións fascinantes como a realización de movementos ondulatorios co seu corpo, similares aos dun baile *breakdance*. Estas accións parecen ser desencadeadas por estímulos sensoriais específicos como vibracións e correntes de aire.

Notas
-----

1. ↑  Child, M. F. y Maree, S. "{{{taxon}}}". *Lista Vermella de especies ameazadas.* (en inglés). Unión Internacional para a Conservación da Natureza.
2. 1 2  Rodriguez-Wagner, Cristina (2021-07-16). "Decoding the Tunnel Behavior of Damaraland Mole-rats (Fukomys damarensis)". *Electronic Theses and Dissertations*.
3. ↑  M. Justin O'Riain; Chris G. Faulkes (2008). Judith Korb et Jürgen Heinze, ed. "African Mole-Rats: Eusociality, Relatedness and Ecological Constraints" (en inglés): 207–223. ISBN 978-3-540-75956-0. doi:10.1007/978-3-540-75957-7\_10. Consultado o 9 de noviembre de 2019.
4. ↑  Finn, Kyle T.; Thorley, Jack; Bensch, Hanna M.; Zöttl, Markus (2022). "Subterranean Life-Style Does Not Limit Long Distance Dispersal in African Mole-Rats". *Frontiers in Ecology and Evolution* **10**. ISSN 2296-701X. doi:10.3389/fevo.2022.879014/full.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Rata toupa damarense*** |

### Outros artigos

* rata toupa
* rata toupa espida